На основу члана 14. став 1. и 2. и члана 39. став 1. и 3. Закона о процени утицаја на животну средину („Сл. гласник РС“, бр. 94/2024) Одељење за урбанизам, комуналне, имовинско-правне и друге сродне послове Општинске управе општине Пријепоље, објављује:

**О Б А В Е Ш Т Е Њ Е**

Обавештавамо заинтересоване органе, организације и јавност да је носилац пројекта „CETIN“ d.o.o Београд - Нови Београд, Омладинских бригада 90, 11 070 Нови Београд, поднео надлежном органу Општинске управе општине Пријепоље, захтев за одлучивање о потреби процене утицаја на животну средину пројекта базне станице мобилне телефоније на локацији „Кошевине“ на катастарској парцели број 799/2 КО Кошевине, општина Пријепоље.

Заинтересовани органи, организације и јавност могу извршити увид у садржину захтева сваког радног дана од 10.00 до 13.00 часова у просторијама Општинске управе општине Пријепоље, Трг братства и јединства 1, канцеларија бр. 29 и доставити мишљења у писаном облику у року од 15 дана од дана оглашавања надлежном органу Општинске управе општине Пријепоље.

Надлежни орган Општинске управе општине Пријепоље ће донети одлуку у складу са чланом 14. Закона о процени утицаја на животну средину („Сл. гласник РС“, бр. 94/2024) узимајући у обзир податке, документацију и обавештења из захтева, као и достављена мишљења заинтересованих органа, организација и јавности.

ОПШТИНА ПРИЈЕПОЉЕ

ОПШТИНСКА УПРАВА

**Одељење за урбанизам, комуналне, имовинско-правне и**

**друге сродне послове**